Source: https://e-justice.europa.eu/content_european_enforcement_order-376-pl-hu.do?member=1
Timestamp: 2019-06-18 02:51:14+00:00

Document:
Európai végrehajtható okirat - Lengyelország
– A kijavítási eljárás: a polgári perrendtartás 350. cikke szerinti kijavítás, összefüggésben a polgári perrendtartás 361. cikkével.
„350. cikk (1) bekezdése A bíróság hivatalból kijavíthatja az ítéletben foglalt valamennyi pontatlanságot, átírási vagy számítási hibát, valamint más nyilvánvaló tévedést.
(2) bekezdés A bíróság a kijavítási határozatot tárgyalás tartása nélkül is meghozhatja. Ebben az esetben az eredeti ítélethez záradékot fűznek, mely utal az ítélet kijavítására. A felek számára kiállított kivonatok is tartalmazhatnak ilyen záradékot, amennyiben a felek úgy kívánják. A további másolatokat és kivonatokat úgy kell megszövegezni, hogy azok már tartalmazzák a kijavítás tárgyában hozott határozatot.
(3) bekezdés Amennyiben az ügy másodfokú bíróság elé kerül, e bíróság az elsőfokú bíróság ítéletét hivatalból kijavíthatja.
361. cikk Amennyiben a polgári perrendtartás másként nem rendelkezik, az ítéletekre vonatkozó rendelkezések megfelelően alkalmazandók más határozatokra is.”
13. cikk (2) bekezdés Eltérő különleges rendelkezés hiányában, az eljárásokra vonatkozó rendelkezések megfelelően alkalmazandók az e törvényben szabályozott más eljárásokra is.
– Visszavonási eljárás: a polgári perrendtartás 795. cikke4 szerinti visszavonás.
„795. cikk4 (1) bekezdésAmennyiben olyan okok merülnek fel, melyek alapján külön rendelkezések értelmében az európai végrehajtható okiratra vonatkozó tanúsítványt vissza kell vonni, a tanúsítványt kiállító bíróság az adós kérelmére azt visszavonja.
(2) bekezdés A kérelmet attól a naptól számított egy hónapon belül kell benyújtani, amikor az adós a tanúsítvány kiállításáról hozott határozatot kézhez vette.
(3) bekezdés Amennyiben a kérelmet nem a külön rendelkezésekben említett formanyomtatványon nyújtják be, úgy meg kell felelnie az írásbeli beadványokra vonatkozó követelményeknek, és meg kell jelölni benne a kérelem indokát.
(4) bekezdés A bíróság a határozat visszavonása előtt a hitelezőt meghallgatja.
(5) bekezdés Az európai végrehajtható okiratra vonatkozó tanúsítvány visszavonására vonatkozó határozattal szemben jogorvoslatnak van helye.”
Felülvizsgálati eljárás: a polgári perrendtartás 168–172. cikke szerinti jogorvoslati kérelem benyújtására nyitva álló határidő meghosszabbítása.
168. cikk (1) Amennyiben valamelyik fél önhibáján kívül elmulasztja valamely eljárási cselekmény határidőben történő elvégzését, a bíróság a határidőt meghosszabbítja. A bíróság e határozatot zárt ülésen hozhatja meg.
(2) A határidő nem hosszabbítható meg, ha a határidő elmulasztása nem jár hátrányos eljárási következménnyel a fél számára.
169. cikk (1) A határidő meghosszabbítása iránti kérelmet ahhoz a bírósághoz kell benyújtani, amely előtt az eljárást le kell folytatni, attól a naptól számított egy héten belül, amikor a határidő elmulasztásának oka megszűnik.
169. cikk (2) A kérelemben igazolni kell az annak előterjesztését indokoló körülményeket.
169. cikk (3) A fél a kérelem benyújtásával egyidejűleg köteles elvégezni az eljárási cselekményt.
169. cikk (4) A határidő elmulasztását követő egy éven túl a határidő csak rendkívüli körülmények esetén hosszabbítható meg.
169. cikk (5) A bíróság a határidő meghosszabbítása iránti kérelem tárgyában határozatát zárt ülésen hozhatja meg.
172. cikk A határidő meghosszabbítása iránti kérelem benyújtása nem eredményezi az eljárás vagy a határozat végrehajtásának felfüggesztését. Azonban, ha azt helyénvalónak ítéli, a bíróság az eljárást vagy az ítélet végrehajtását felfüggesztheti. A bíróság e határozatot zárt ülésen hozhatja meg. Amennyiben a kérelemnek helyt adott, a bíróság az ügyet haladéktalanul megvizsgálhatja.”
A rendelet 20. cikke (2) bekezdésének c) pontja szerinti elfogadott nyelv: a lengyel.
A rendelet 25. cikke szerinti hatóságok: járásbíróságok (sądy rejonowe); a hatáskörrel rendelkező bíróság az a járásbíróság, melynek illetékességi területén a közokiratot kiállították.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság